จังหวัดสุราษฎร์ธานี เดินหน้าฉีดวัคซีนสร้างภูมิคุ้มกันหมู่ ป้องกันโรคโควิด-19 ต่อเนื่อง
นายวิชวุทย์ จินโต ผู้ว่าราชการจังหวัดสุราษฎร์ธานี กล่าวถึงการทยอยฉีดวัคซีนป้องกันโรคโควิด-19 ซึ่งดำเนินการในกลุ่มผู้สูงอายุและกลุ่มเสี่ยง 7 โรค เป็นลำดับแรก เป้าหมายเพื่อลดอาการเจ็บป่วยและลดความรุนแรงของโรค หากเกิดการติดเชื้อโควิด-19 ตลอดจนสร้างภูมิคุ้มกันหมู่ ตามนโยบายของรัฐบาล สำนักงานสาธารณสุขจังหวัดสุราษฎร์ธานี จัดส่งข้อความสั้น หรือ SMS แจ้งลำดับรับวัคซีน  กลุ่มผู้สูงอายุและกลุ่มเสี่ยง 7 โรค  ถึงลำดับคิวที่ 4 หมื่น 4 พัน 285 ส่วนกลุ่มประชาชนทั่วไป  เรียกถึงลำดับคิวที่ G 3,000 ของเขตพื้นที่อำเภอเมืองสุราษฎร์ธานี  ขณะที่ รายงานสรุปภาพรวม ผลการฉีดวัคซีนวัคซีนโควิด-19 มีผู้รับวัคซีน เข็มที่ 1  จำนวน  2 แสน 2 หมื่น 9,117 ราย คิดเป็นร้อยละ  29 รับเข็มที่ 2 แล้ว 9 หมื่น 186 ราย หรือคิดเป็นร้อยละ 11 จากเป้าหมายร้อยละ 70 ของประชากรจังหวัดสุราษฎร์ธานี จำนวน 8 แสน  862 ราย